கேள்வி: லுக்குட் - வரலாறு குறித்து விரிவாக சொல்லுங்கள்.
பதில்: 1835-ஆம் ஆண்டில், லுக்குட் நகரம் சிலாங்கூர் மாநிலத்தின் ஒரு பகுதியாக இருந்தது, 1880-ஆம் ஆண்டில், நெகிரி செ,ம்பிலான், சுங்கை ஊஜோங் ஆளுமையின் கீழ் வந்தது. அதற்கு முன்பு மிகச் செழிப்பான ஈயச் சுரங்க நகரமாக விளங்கியது. 1860-ஆம் ஆண்டுகளில் லுக்குட் பகுதிகளில் பல காபி, மிளகு, மரவள்ளிக் கிழங்கு தோட்டங்கள் திறக்கப் பட்டன. அந்தத் தோட்டங்களில் வேலை செய்வதற்காக ஆயிரக் கணக்கான தமிழர்கள் தமிழ் நாடு இருந்து அழைத்து வரப் பட்டார்கள்.
கேள்வி: லுக்குட் - ராஜா அசானின் கடுமையான சட்டம் என்பது என்ன?
பதில்: லுக்குட் பகுதியை முறையாக நிர்வாகம் செய்ய வேண்டிய அவசியம், சிலாங்கூர் சுல்தானுக்கு ஏற்பட்டது. லுக்குட்டில் அதிகமான அளவிற்கு மக்கள் குடியேறத் தொடங்கி விட்டார்கள். அதனால் நிர்வாகம் செய்யும் பொறுப்பைத் தன் மருமகன் ராஜா அசான் (Raja Hassan) என்பவருக்கு சுல்தான் இப்ராகிம் வழங்கினார். ராஜா அசானின் மற்றொரு பெயர் ராஜா பூசு (Raja Busu). ராஜா அசான் தன்னுடைய லுக்குட் நிலப் பகுதிக்கு நிறைய மலாய்க்காரர்களை அழைத்து வந்தார். சில பொருளாதாரச் சீர்திருத்தச் சட்டங்களையும் அறிமுகப் படுத்தினார். தன்னுடைய அனுமதி இல்லாமல், லுக்குட்டில் எவரும் தொழில் புரியக் கூடாது எனும் கடுமையான சட்டத்தையும் கொண்டு வந்தார்.
கேள்வி: லுக்குட் - சீனச் சுரங்க உரிமையாளர்கள் அதிருப்தி குறித்து விரிவாக சொல்லுங்கள்.
பதில்: 1824-ஆம் ஆண்டில் லுக்குட் குடியிருப்பாளர்களின் எண்ணிக்கை 1000 ஆக உயர்ந்தது. அடுத்த 10 ஆண்டுகளில் தொடர்ந்து அதிகரித்தது. இதன் விளைவாக, சீனச் சுரங்கத் தொழிலாளர்களுக்குச் சேவை செய்வதற்காக வணிகச் சேவைகள் உருவாக்கப் பட்டன. அதாவது அபின் விடுதிகள்; விலைமாதர் விடுதிகள் போன்றவை. இவற்றைத் தவிர லுக்குட் வழியாகக் கொண்டு செல்லப்படும் ஒவ்வோர் ஈயப் பாளத்திற்கும் 10 விழுக்காடு அதிகமாக வரி விதிக்கப்பட்டது. இது சீனச் சுரங்க உரிமையாளர்கள் மத்தியில் அதிருப்தியை ஏற்படுத்தியது. ராஜா அசானுடன் பேச்சுவார்த்தை நடத்த விரும்பினார்கள். ராஜா அசான் இணங்கி வரவில்லை. ஒருநாள் ராஜா அசானின் மாளிகைக்கு முன்னால் 400 சீனர்கள் கூடினார்கள். பேச்சு வார்த்தை நடத்த அழைத்தார்கள். ராஜா அசான் மாளிகையில் இருந்து வெளியே வர மறுத்து விட்டார்.
கேள்வி: லுக்குட் - பழி வாங்கும் படலம் பற்றி நீங்கள் என்ன அறிந்துள்ளீர்கள்?
பதில்: கோபம் அடைந்த சீனர்கள் அவருடைய மாளிகையைத் தீயிட்டுக் கொளுத்தினார்கள். அதோடு அவரையும் அவரின் குடும்பத்தாரையும் கொலை செய்தார்கள். இதைக் கேள்விப்பட்ட சிலாங்கூர் சுல்தானின் உறவினர் ஒருவர் ரியாவ் தீவில் இருந்து படை எடுத்து வந்தார். பழி வாங்கும் நோக்கில் லுக்கிட்டில் இருந்த 1000-க்கும் மேற்பட்ட சீனர்களைக் கொலை செய்தார். எஞ்சிய சீனர்கள் லுக்கிட்டில் இருந்து வேறு இடங்களுக்குத் தப்பித்துச் சென்றனர். அதன் விளைவாக லுக்குட் கைவிடப்பட்டது. லுக்குட் வரலாற்றில் அது ஒரு சோகமான நிகழ்ச்சி.
கேள்வி: லுக்குட் - ராஜா ஜாபார் ராஜா அலி பற்றி தகவல் சொல்.
பதில்: பின்னர் 1835-ஆம் ஆண்டில் ரியாவ் தீவைச் சேர்ந்த ராஜா ஜாபார் ராஜா அலி (Raja Jaafar Raja Ali) என்பவர் லுக்குட்டைப் பராமரிக்கும் பொறுப்பை ஏற்றுக் கொண்டார். லுக்குட் நிலப் பகுதி, சிலாங்கூர் ஆளுமையின் கீழ் வந்தது. பழையபடி சுரங்கத் தொழில் தொடங்கியது. லுக்குட் வளர்ச்சியில் சீனர்களின் பங்கு குறிப்பிடத் தக்கது. லுக்குட் மேம்பாட்டிற்கு நிறைய நிதியுதவிகள் செய்து உள்ளனர். கோலாலம்பூர் நகர உருவாக்கத்தில் பெரும் பங்காற்றிய யாப் ஆ லோய் என்பவரும் லுக்குட்டில் தொழில் புரிந்துதான் தன் தொழில் அனுபவங்களைப் பெற்று இருக்கிறார்.
கேள்வி: லுக்குட் - உழவாரன் பறவைக்கூடு பற்றி தகவல் சொல்.
பதில்: லுக்குட் அதன் உழவாரன் பறவைக்கூடு (Swiftlet Nest) தொழிலுக்குப் பிரபலமானது. ஒரு சிறிய பறவையான உழவாரன் குருவி, தன் கூட்டைத் தன் சொந்த உமிழ்நீரில் இருந்து உருவாக்குகிறது. இந்தப் பறவையின் உமிழ்நீர் காற்றில் வெளிப்படும் போது கடினமாகிறது. உழவாரன் பறவை கூட்டு அசடுகள், ஓர் ஆரோக்கியமான இயற்கை உணவு என்று பெரும்பாலான சீனர்கள் நம்புகின்றனர்.